Angliyaning shimolida va Shotlandiyaning janubida yuzlab kishilar kuchli yomg‘irlar va shamollardan keyin yuzaga kelgan suv toshqinlari tufayli o‘z uylarini tark etishga majbur bo‘lmoqda. Hukumat qayta-qayta hududdagi xavflilik darajasi yuqori darajaga yetgani haqida ogohlantirmoqda. Angliyaning shimoli-sharqiy grafliklarida o‘t o‘chirish xizmatlari hududdagi vaziyatni "misli ko‘rilmagan" deya baholagan. Ayni vaqtda bu hududda daryolar qirg‘oqlaridan toshgan. Aholi yashaydigan hududlardagi ko‘chalardagi suv odam beli barobarida ko‘tarilgan.